आरजी एकेडमी के विद्यार्थियों का राज्य प्रतिभा खोज परीक्षा में शानदार प्रदर्शन
अजमेर | राजस्थानमाध्यमिक शिक्षा बोर्ड द्वारा आयोजित राज्य प्रतिभा खोज परीक्षा का परिणाम गुरुवार रात को घोषित किया गया। इसमें आरजी एकेडमी के छात्र शुभ्रांष सिंघवी ने उत्कृष्ट प्रदर्शन करते हुए राज्य स्तर पर 29 रैंक प्राप्त किया है। शुभ्रांष ने कुल 169 (93.89 प्रतिशत)अंक अर्जित किए हैं एवं मेंटल एबिलिटी के पेपर में 50 में से 50 अंक अर्जित किए हैं। एकेडमी की रीनल गोयल, प्रणय बंसल, देवाशीष व्यास, अंजलि मोतीरामानी, वेदांश जैन एवं सौरभ गुप्ता ने भी इस परीक्षा में सफलता प्राप्त की है।
एकेडमी के निदेशक गिरिश जैन ने बताया कि शुभ्रांष सहित सभी चयनित छात्र संस्थान के फोर्टियस बैच में अध्ययनरत हैं, जो कि कक्षा दसवीं के छात्रों के लिए आईआईटी/ एआईआईएमएस परीक्षा की तैयारी के लिए तीन साल का फाउंडेशन कोर्स है। संस्थान ने अपने फाउंडेशन डिविसान के दूसरे वर्ष में ही आईजेएसओ, एटीएसई, एसटीएसई एवं अन्य ओलिम्पियाड में सफलता प्राप्त कर श्रेष्ठता कायम की। शुभ्रांष ने सफलता का श्रेय संस्थान के शिक्षकों को देते हुए बताया कि यहां उत्कृष्ट, स्टडी मेटेरियल एवं शिक्षकों के निरंतर मार्गदर्शन से यह सफलता प्राप्त हुई है। यहां उन्हें स्कूल स्तर के अलावा आईजेएसओ, एनटीएसई जैसी परीक्षाओं की भी तैयारी करवाई गई। गत 3 महीनों से आईआईटी फाउंडेशन की विशेष कक्षाएं भी चल रही हैं। शुभ्रांष के पिता संजय सिंघवी ने बताया कि उनके बड़े बेटे दिव्यांश ने भी आरजीएकेडमी से तैयारी की थी एवं अभी वह आईआईटी कानपुर (कम्प्यूटर साइंस) में अध्ययनरत हैं। उन्होंने कहा कि इतने गुणवत्तापूर्ण संस्थान के अजमेर में ही उपलब्ध होने के चलते उन्हें कोटा अथवा जयपुर जैसी अन्य जगह पर बच्चों को भेजने की जरूरत नहीं है।
hin_Deva awa_Deva hin_Deva